Канстанцін Марковіч прапануе графічны стыль. Яго абраз намаляваны на кавалку дрэва тэмпернай фарбай — і зусім не па тэхналогіі іконы. Але ён натхняе і абліччам Хрыста, і адносінамі паміж Ісусам і дзецьмі, і дасканалым мазком. Раман Зілінко дэманструе тэхніку народнай іконы, яго абраз — нібы батлейка, тэатральнае дзейства. Аляксей Доўнар змяшчае кананічныя вобразы на музычны інструмент у выглядзе рыбы — старажытнага сімвала хрысціянства. Музыка ў такой падачы — гармонія, сродак арганізацыі Сусвету.